काले पत्थर (स्थानी) दियें इनें आदम कद्‌द नाग मूर्तियें दी नर्मण कला गी दिक्खियै अज्ज बड्डे थमां बड्डा मूर्तिकार बी अपने मूंहै च औंगल पाइयै मिट-मिट दिक्खने गी मजबूर होई जंदा ऐ। इंदे कोल जाइयै इनेंगी गंभीरता कन्ने दिक्खने दे बाद बी इयै सेही होंदा ऐ जे इनेंगी कुसै हत्थै कन्ने छूह्‌ता तक बी नेईं ऐ। भद्रवाह् दे गाठा नां आले थाह्‌र ते उस लाके च होरनी केइयें था‌ह्‌रें नाग मूर्तीयां मंदरे च, देह्‌रियें च स्थापत न पर इनें मूर्तियें दा कुसै कन्नै मकाबला नेईं होग तां एह् अनुमान बी असान्नी कन्ने लाया जाई सकदा ऐ ते कदीमी जमान्ने च इस लाके च मूर्तिकला परबान चढ़ी दी ही।